APC ta shirya shan kashi a hannun Atiku inji Jam'iyyar PDP
Za mu doke APC kamar yadda aka gani a zaben Kasar Congo – PDPCO
2 months ago 2268 views by Muhammad Malumfashi
Kwamitin yakin neman zaben shugaban kasa na jam’iyyar adawa a Najeriya watau PDP, ta kara bada tabbacin cewa shugaba Muhammadu Buhari ya fara shirin shan kasa a babban zaben da za ayi.
Buhari ya shirya shan kashi a hannun Atiku inji PDP
Jam’iyyar hamayya ta PDP tace abin da ya faru a kasar Congo zai faru a wata mai zuwa a Najeriya, inda ‘dan takarar jam’iyyar da ke mulki watau Emmanuel Ramazani Shadary ya sha kashi a hannun jam’iyyar adawa a kasar ta Afrika.
Kwamitin yakin neman zaben Atiku Abubakar na PPCO ta fitar da jawabi ta bakin Darektan ta na yada labarai, Kola Ologbondiyan, inda tace zaben da aka yi a Congo ya ba ta karfin gwiwa wajen ganin ta lallasa APC a zaben mai zuwa.
KU KARANTA: Atiku ya zargi Buhari da kwashe kudin gwamnati domin yakin neman zabe
Jam’iyyar PDP tace duk da shirin da APC ta ke yi na murde zabe, ba ta jin wannan zai hana ta yin nasara. Jam’iyyar adawar ta tunawa jama’a yadda Julius Maada Bio ya doke jam’iyyar adawa a kasar Sierra Leone a shekarar bara.
Haka kuma a 2017, George Weah ya doke mataimakin shugaban kasar Liberia, Joseph Boakai, a takarar da su kayi. A karshen 2016 ne kuwa, ana ji ana gani Nana Akufo-Addo ya doke shugaba John Mahama ya karbi mulkin kasar Ghana.
PDP ta taya sabon shugaban kasar Congo da za a rantsar, Felix Tshiekedi nasarar lashe zabe, inda ta ce a Ranar 16 ga Watan Fubrairu mutanen Najeriya musamman wadanda su ka rasa aikin su a gwamnatin APC za su yi waje da Buhari.
Nigeria coat of arm Latest ankara short gown Pasuma house Mikel Obi net worth How does ultimate cycler work
Badakalar Ganduje: Shugaba Buhari ya nuna shakkar zuwa Kano domin yin kamfe